(240 | 
voyé ce matin par la poste une siene lettre que je deusse présenter au 
roy pour en fere la responce à vous, par les quelles il advertissoit de 
son besogner aveque mons.f le marquis de Baden ct aussy de quelque 
novelles de France, mesmemant de la reyne de France qu'il diet havoir 
faict un beau fils ({) et aussi des gens d'armes qu'il diet havoir esté mis 
dessus de novean , je m'en suys allé ce matin devers ledit sgr. roy de- 
vant qu'il allât à la messe; et luy hay présenté lesdites lettres et hay esté 
aveque luy jusques après la messe qu'il s’est allé mettre à table, lay 
recordant qu'il n'oubliasset pas ma despechie , le quel me dict que je 
retornasse incontinant après disner; comant je fis, et le troavay au partir 
de sa table qu'il se vouloit retirer en sa chambre et havoit aveque lay 
l'ambassadeur d'Angleterre qu'havoit disné ensemble. Et quant il me 
vist, il laissa ledit ambassadeur et m'apella à part, me disant qu'il havoit 
vehu ces minutes et qu'il y havoit quelque chose à rabillier. mays pour 
ce qu'il luy falloit nécessairemant despécher ledit ambassadeur de Hun- 
gherie, il falloit attendre ma despeche jusques après souper. À quoy je 
lay respondiz qu'il povoit fere son bon plaisir et qu'il sçavoit la néces- 
sité qu'estoit et quelle haste elle requéroit; et si aulmeyns il eut visité la 
minute des lettres des villes , le secrétaire les eust peu despécher aujour- 
d'huy, et le demourant se seroit despéché ce soir, à fin que la poste fu 
partye demain matin ; mays il me dict qu'il n’estoit possible adhonc et 
qu'il fallioit havoir pacience. Et quant je viz qu'il n'y havoit remède, je 
lay diz que aulmeyns il voulsit havoir sovenance de la matière que vous 
lay haviés escript dernièrement et du povoir à ce fere. Adhonc il me 
respondit qu'il le feroit et qu'il vous envoyeroit le povoir de ce que vous 
deviés traictier. Mays il me dict à la fin qu'il n'y havoit poinct d’espé- 
rance que la chosse se deust conclure de Mons." votre nepveur et que le 
roy d'Angleterre n'havoit point d'affection à ce mariagie , et aussy luy 
mesme ne luy inelinoit point ; car ledit roy d'Angleterre l'havoit desja 
trompé troys foys et. qu'il y havoit juré et promis d’estre son amy et 
l’ayder et assister et faisoit le contraire , et que tout ce que ledit roy 
(1) Si en effet Anne de Bretagne est a couchée d’un fils en 1507, cet eafant a dû 
mourir peu de temps après sa naissance. Voyez Hist. généal. de la maison de 
France . par les frères S.w-\arthe. a vol. in-fol. Paris, 1647, 1, 669. 
